Blohm & Voss P.188

Blohm & Voss P.188 oli saksalaisen Blohm & Vossin lentokonesuunnitteluosaston kehittämä, suunnitteluasteelle jäänyt nelimoottorinen suihkupommikone.

Historia 
P.188-projekti käynnistyi vuonna 1943, ja konetyypistä tuli edistyksellisin Blohm & Vossin suunnittelema pommikone. P.188:n kaikkien versioiden siivet olivat ulkomuodoltaan erikoiset: niiden nuolikulma alkoi tyvessä positiivisena, mutta muuttui siipipuoliskon keskellä negatiiviseksi. Muuttuva nuolikulma sai siivet muistuttamaan päältä katsottuna W-kirjainta. Lisäksi siipien kohtauskulmaa olisi ollut mahdollista muuttaa 3–12 asteen välillä esimerkiksi lentoonlähtöä varten. Kohtauskulmasta tehtiin säädettävä pääasiassa pienentämään siiveen negatiivisen nuolikulman aiheuttamaa kiertovaikutusta.

Siipien rakenne olisi ollut pääasiassa duralumiinia laskusiivekkeiden ja peräsinpintojen ollessa puurakenteiset. Osa koneen polttoainekapasiteetista oli sijoitettu siipeen. Voimalaitteina olisi ollut neljä 9,95 kilonewtonin Junkers Jumo 004C -suihkumoottoria.

Tekniset tiedot (P.188.01)

Lähteet

Aiheesta muualla 

P.184
Saksalaiset pommikoneet
1940-luvun pommikoneet
Saksalaiset lentokoneprojektit, 1939–1945